Familia a decis ca trupul să fie depus luni dimineață la Biserica ”Sf. Ilie” din Craiova, locul în care a avut loc atât cununia religioasă a legendei fotbalului românesc cât și botezul celor două fiice, Lorena și Liana.

Înmormântarea va avea loc marți după-amiază, ora 12:00, la cimitirul Ungureni.

Acesta ar fi fost resuscitat timp de 30 de minute de către medicii care au venit la casa lui.

"Mi-a zis un prieten. Am vorbit la Craiova, cu prietenii noștri, care îi țineau lumânarea. Parcă suntem blestemați! Nu știu nimic", a declarat Sorin Cârțu la TV Digi Sport, care a izbucnit în plâns în direct.

Supranumit "Minunea Blondă", Ilie Balaci s-a născut pe 8 septembrie 1956, dar a fost declarat pe 13 septembrie. A jucat 347 de meciuri, pentru 3 echipe: Universitatea Craiova, FC Olt și Dinamo București. A marcat de 76 de ori pentru Știința, 7 pentru FC Olt și unul pentru Dinamo.

7 trofeea avut Balaci în carieră, 3 campionate ale României și 4 Cupe ale României



"Într-o zi mohorâtă de toamnă, Ilie Balaci a plecat să joace în echipa îngerilor. Dumnezeu să îl odihnească! Nu te vom uita niciodată, Ilie Balaci!"CS Universitatea Craiova, pe facebook

"L-am văzut la meciul România-Serbia, era bine, părea în putere. Acum îmi pare rău că nu l-am salutat" Nana Falemi FC Universitatea Craiova regretă profund trecerea în neființă a lui Ilie Balaci, un uriaș sportiv al acestui club. Dumnezeu să-l odihnească! Eternă recunoștință" FC U Craiova 1948, pe facebook "Nu-mi vine să cred. Era bine, totul era ok cu el. N-a fost niciun semn care să anunțe așa ceva. Este cel mai mare jucător alături de care am evoluat. E cel mai mare din toate timpurile, iar eu am jucat cu toți, și cu Dobrin, și cu Hagi. Din păcate, a avut o perioadă scurtă în vârf. Putea să fie și mai mare. Nici eu nu înțeleg ce se întâmplă cu generația noastră" Rodion Cămătaru pentru GSP.RO

Ilie Balaci

născut pe 13 septembrie 1956, la Bistreț

decedat pe 21 octombrie 2018, la Craiova

CA JUCĂTOR...

a debutat la 16 ani, 11 luni și 5 zile în Liga 1;

a evoluat de-a lungul carierei la Universitatea Craiova, FC Olt și Dinamo;

a marcat 84 de goluri în 347 de meciuri în Liga 1;

a câștigat trei titluri în Liga 1 și de patru ori Cupa României;

a debutat la 17 ani, 6 luni și 10 zile în tricoul naționalei României;

a marcat 8 goluri în 65 de partide jucate în ”tricolor”.

CA ANTRENOR...

le-a antrenat pe Pandurii, Drobeta Turnu-Severin, Club Africain, Olympique Clasabanca, Al Shabab, Al Nassr, Al Hilal, U Craiova, Al Ain, Al Hilal, Al Sadd, Al Ahli, Al Arabi, Kazma, Raja Casablanca, Al Nahda, Al Hilal Omdurman și Al Suwaiq;

a câștigat 21 de trofee în Africa și Asia, cel mai important fiind Cupa Campionilor Africii;

în 2017 a stat ultima oară pe bancă, în Oman, la Al Suwaiq.